পথের পাঁচালী (চলচ্চিত্র)
পথের পাঁচালী ১৯৫৫ সালে মুক্তিপ্রাপ্ত পশ্চিমবঙ্গ সরকার প্রযোজিত ও সত্যজিৎ রায় পরিচালিত একটি বাংলা চলচ্চিত্র। বিভূতিভূষণ বন্দ্যোপাধ্যায়ের উপন্যাস "পথের পাঁচালী" অবলম্বনে নির্মিত এই ছবিটি সত্যজিৎ রায়ের পরিচালিত প্রথম চলচ্চিত্র। "অপু ত্রয়ী" চলচ্চিত্র-সিরিজের প্রথম চলচ্চিত্র পথের পাঁচালীর মুখ্য চরিত্র অপুর শৈশবকে কেন্দ্র করে বিংশ শতাব্দীর বিশের দশকে বাংলার একটি প্রত্যন্ত গ্রামের জীবনধারা চিত্রায়িত করা হয়েছে।
রবি ঘোষ
অরবিন্দ মুখোপাধ্যায় তাঁকে "অঙ্গার" নাটকে অভিনয় করতে দেখেন। ১৯৫৯ সালে তিনি "আহবান" চলচ্চিত্রে একটি ছোট চরিত্রে অভিনয় করেন। তপন সিনহার "গল্প হলেও সত্যি"তে অভিনয়ের মাধ্যমে তিনি সবার নজরে আসেন। ১৯৬৮ সালে প্রখ্যাত চলচ্চিত্রনির্মাতা সত্যজিৎ রায় নির্মিত "গুপী গাইন বাঘা বাইন" চরিত্রে তাঁর অভিনয় চলচ্চিত্রজগতে একটি মাইলফলক। একে একে তিনি "অভিযান" (১৯৬২), "অরণ্যের দিনরাত্রি" (১৯৭০), "হীরক রাজার দেশে" (১৯৮০), "গুপী বাঘা ফিরে এলো" (১৯৯১), "পদ্মা নদীর মাঝি" (১৯৯৩) সহ বেশকিছু উপমহাদেশখ্যাত চলচ্চিত্রে অভিনয় করেন। তিনি "নিধিরাম সর্দার" চলচ্চিত্রটি পরিচালনাও করেন। তিনি একজন বিখ্যাত থিয়েটার অভিনেতাও বটে। ১৯৭০ সালে তিনি "গুপী গাইন বাঘা বাইন" চলচ্চিত্রে অভিনয়ের জন্য বিখ্যাত বার্লিন ফিল্ম ফেস্টিভালেও অংশ নেন। তিনি "চলাচল" থিয়েটার গ্রুপের প্রতিষ্ঠাতা। তিনি ৪ঠা ফেব্রুয়ারি, ১৯৯৭ সালে মৃত্যুবরণ করেন।